**Zenbook** (stiliseeritult ka **ZenBook**) on ülikompaktsete sülearvutite tootepere, mida toodab Hiina Vabariigi ettevõte Asus. Esimesed Zenbookid läksid müüki 2011. aasta oktoobris. 2012. aastal originaalset seeriat parendati ja laiendati. Mudeleid leidub laias valikus: 12-tollistest energiasäästlikest sülearvutitest, mis sisaldavad ainult integreeritud graafikaprotsessoreid kuni 15-tollisteni, mis sisaldavad mitteintegreeritud graafikaprotsessoreid ja optilise andmeketta lugereid. Enamik Zenbooke kasutab Inteli ülimadala pingega protsessoreid ja Nvidia GPUsid, kui ei kasutata integreeritud graafikat. Asus tuli välja uute mudelitega, millel olid puutetundlikud ekraanid, et ära kasutada Windows 8 operatsioonisüsteemi pärast selle väljatulekut 2012. aasta lõpus. Zenbooki peamised konkurendid on Aceri Aspire, Delli Inspiron ja XPS, HP Pavilion ja Envy, Lenovo IdeaPad ja Toshiba Satellite.

Asus valmistas Zenbookide korpuse tavaliselt kasutatava plastiku asemel alumiiniumist. Öeldakse, et sülearvutite kaanel olev kontsentrilistest ringidest koosnev muster sümboliseerib laineid vees ning zen-filosoofiat, mida disainerid tahtsid sülearvutit luues edasi anda. Zenbooke on positiivselt vastu võetud nende korpuse, välimuse ja ka kvaliteetsete ekraanide tõttu, mida hilisemad mudelid kasutasid. Varasemate mudelite puuteplaadi tarkvara on kritiseeritud selle ebakindluse tõttu ja mõned mudelid said kriitikat nende kõrge hinna pärast. Mõned mudelid (nagu UX32) lukustuvad, kui liitiumaku tühjeneb alla soovitusliku piiri, mis võib juhtuda, kui seade jäetakse järelevalveta tööle. Selle tagajärjena ei suuda laadija enam patareid laadida ning sülearvuti jääb peaaegu täielikku mittereageerivasse olekusse. Arvuti saab taas tööle, kui sisselülitusnuppu all hoida 10 sekundit.

Disain
------

Zenbooki siseehitus
2009. aastal anti teada Asuse 15-tollise sülearvuti UX50V väljatulekust, mis keskendus energiasäästlikkusele ja millel on õhuke profiil. Sülearvutit hinnati madalalt, sest see ei vastanud ootustele ning selle aku oli lühikese elueaga.

Zenbooki nime pakkus välja Asuse esimees Jonney Shih, et kajastada zen-filosoofiat, mida rakendati disaini kujundamisel. Peadisainer Loewy Chen oli juba tükk aega tahtnud oma toodetes kasutada luksuskellade elemente ning Zenbookid olid esimeseks võimaluseks seda soovi teostada. Zenbookide korpused on valmistatud alumiiniumist, mis valiti selle kerge kaalu, tugevuse, vibratsioonide summutamise, välimuse ja akustiliste omaduste tõttu. Zenbookid on saadaval hõbedas/violetses, mustas, sinises ja roosas toonis ning ekraani suurus on 13 ja 15 tolli vahel.

Zenbookides kasutatakse kahte omavahel ühendatud trükkplaati, et hoida ruumi kokku ning võimaldada portide asetamist mõlemale sülearvuti poolele. Kahe trükkplaadi vahele on paigutatud jahuti ja ventilatsioon.

Toodete mitmekesisus
--------------------

### Esimene generatsioon

Esimese generatsiooni Zenbookid tulid välja 2011. aasta 11. oktoobril, kuigi neid demonstreeriti esmakordselt mais toimunud Computexil. 2011. aastal läksid müüki 2 mudelit: 11-tolline UX21E (teatud ka kui UX21) ja 13-tolline UX31E (teatud ka kui UX31). Tooted said arvustajatelt positiivse tagasiside. UX21l leidus sarnasusi Macbook Airiga ja CNETi arvustaja Andrew Hoyle sõnul oli UX21 Macbook Airile hea konkurent. Arvustajatele meeldisid ka sülearvutite Bang and Olufsen kõlarid, kiire käivitumise aeg, mis oli saavutatud tänu Asuse baasvahetussüsteemi disainile ja operatsioonisüsteemis üldiste ülesanne täitmise kiirus, mis oli saavutatud tänu SSDle ja Sandy Bridge protsessoritele. Kriitikat said arvutite ekraanid kehva kontrasti, värvi täpsuse ja vaatenurga tõttu. UX31 puhul kiideti ekraani eredust ja eraldusvõimet. Samas märgiti, et klaviatuuri all puudus valgustus, sest Asusel ei olnud aega seda enne väljasaatmist lisada.

### Zenbook Prime

Zenbooki klaviatuur, millel on klaviatuuri valgustus
2012. aasta aprillis anti teada Asuse uutest Zenbooki mudelitest, mis olid esimese generatsiooni parendatud versioonid ja baseerusid Ivy Bridge mikroarhitektuuril. Uued mudelid olid 11-tolline UX21A ja 13-tolline UX31A, kuigi neid kutsutakse tihedamini Zenbook Prime'ideks. Zenbook Prime'ides oli seoses Ivy Bridge mikroarhitektuuriga kasutusel HM67 kiibistik. Muutuste seas olid mõlemal mudelil ka USB 3.0, 1920 × 1080 IPS-paneelid, Intel Centrino Wi-Fi kontroller, parendatud puuteplaat ja uus plastikust klaviatuur, millel oli valgustus all.. Uute ekraanide kontrastsuse suhet, eredust, vaatenurka ja värvi täpsust kiideti. Need parendused saavutati minnes LCD TFTlt üle IPS-paneelidele. Zenbook Prime sai ka mõningat kriitikat. Hoolimata parandustest, ei olnud puuteplaat piisavalt mugav ning heli kvaliteet oli kehvem kui esimesel generatsioonil. Mõnedest puudustest hoolimata kutsuti UX21Ad selle väljatulekul parimaks ultrabookiks.

### UX32 seeria

Juba 2012. aasta märtsis vihjati võimalusele, et välja on tulemas uus seeria Zenbooke ning 2012. aasta mais teataski Asus UX32 väljatulekust. Uued mudelid olid UX32A ja UX32VD. Mõlematel olid paksemad korpused, et ära mahutada 500 GB/24 GB SSHDd ja UX32VDs ka Nvidia Geforce GT 620M. UX32A oli disainitud odavamaks Zenbookiks, millele võis valida eelmise generatsiooni Sandy Bridge protsessori ning millel oli madalama lahutusvõimega ekraan ja SSHD.

UX32 seeria sai positiivse tagasiside sarnastel põhjusel, mis Zenbook Prime. Kiideti ekraani, korpust ja klaviatuuri. Kriitikat sai aeglane SSHD ja puuteplaadi probleemid, mis olid juba Zenbook Prime sülearvutitel. UX32 seeria sülearvutitel on 4% väiksem patarei kui Zenbook Prime'il ja UX32VD mitte integreeritud GPU tarbisid rohkem energiat, kui teiste Zenbookide integreeritud GPUd. Samuti oli patarei eluiga lühuke.

### 14- ja 15-tollised Zenbookid

2012. aasta 23. oktoobril tuli eelteade Asus UX42VS ja UX52VS mudelitest, mis läksid müüki sama aasta novembris. UX42VS on 14-tolline ultrabook ja UX52VS on 15-tolline sülearvuti, mis võib kuuluda ultrabook kategooriasse, kui vastavad komponendid valida. UX42VS on saadaval Intel Core i3, i5 või i7 protsessoriga ning kuni 6GB RAMiga. Kaal on arvutil umbes 1,9 kg. UX52VS sai kriitikat selle kõrge hinna ja puutetundliku ekraani puudumise tõttu, aga ekraani kvaliteeti, klaviatuuri ja süsteemi kiirust kiideti.

### Zenbook Touch

Zenbook Touchi seeriat demonstreeriti 2012. aasta juunis Computexil. Seerial on puutetundlikud ekraanid, et ära kasutada Windows 8 operatsioonisüsteemi võimalusi. Touchi seeriasse kuulub UX31A, mis on identne Zenbook Prime'i versiooniga, kuid puutetundliku ekraaniga, ning 15-tolline U500VZ. U500VZ on paksem kui eelnenud Zenbookid (paksus 2 cm) ning kasutab standardset Ivy Bridge protsessorit ülimadala pingega CPUde asemel. Seega tehniliselt ei kuulu U500VZ ultrabooki kategooriasse.

Viited
------

1. ↑  "ux31 completely dead". *notebookcheck.net* (inglise). Originaali arhiivikoopia seisuga 22.04.2018. Vaadatud 01.05.2018.
2. ↑  "Asus UX52VS". *NotebookReview.com* (inglise). Vaadatud 01.05.2018.
3. ↑  "Asus UX50V-RX05 review". *cnet.com* (inglise). Vaadatud 01.05.2018.
4. ↑  "Zen design". *Asus* (inglise). Originaali arhiivikoopia seisuga 2.11.2012. Vaadatud 01.05.2018.
5. ↑  "ASUS Zenbook Prime (UX21A) Teardown". *anandtech.com* (inglise). Vaadatud 01.05.2018.
6. ↑  "ASUS Zenbook UX21 Teardown". *anandtech.com* (inglise). Vaadatud 01.05.2018.
7. ↑  Vlad Savov. "ASUS outs UX21 ultrathin laptop with up to Core i7 CPUs". *engadget.com* (inglise). Vaadatud 01.05.2018.
8. 1 2  Hoyle, Andrew. "Asus Zenbook UX21 review". *cnet.com* (inglise). Vaadatud 01.05.2018.
9. 1 2 3  Anand Lal Shimpi. "Asus Zenbook (UX21) review". *anandtech.com* (inglise). Vaadatud 01.05.2018.
10. 1 2  Sarah Silbert. "Asus ASUS Zenbook Prime UX31A Ultrabook review: a high-res display, and a much-improved keyboard". *engadget.com* (inglise). Vaadatud 01.05.2018.
11. 1 2  Sharif Sakr. "ASUS Zenbook Primes with 1080p IPS panels and probable Ivy Bridge CPUs are real, coming to Taiwan in June". *engadget.com* (inglise). Vaadatud 01.05.2018.
12. 1 2  Anand Lal Shimpi. "ASUS Zenbook Prime (UX21A) Review: The First of the 2nd Gen Ultrabooks". *anandtech.com* (inglise). Vaadatud 01.05.2018.
13. 1 2  Jarred Walton. "ASUS UX31A: Putting the Ultra in Ultrabooks". *anandtech.com* (inglise). Vaadatud 01.05.2018.
14. ↑  Hunter Skipworth. "Asus Zenbook Prime UX31a". *pocket-lint.com* (inglise). Vaadatud 01.05.2018.
15. 1 2  Sean Hollister. "Asus Zenbook Prime UX31A review". *anandtech.com* (inglise). Vaadatud 01.05.2018.
16. ↑  Andrei Girbea. "Asus Zenbook Prime UX31A review – the best ultrabook out there right now". *ultrabookreview.com* (inglise). Vaadatud 01.05.2018.
17. 1 2  Adi Robertson. "Asus' budget Ivy Bridge Zenbooks: UX32Vd with Nvidia GPU and UX32A, both starting at $800". *theverge.com* (inglise). Vaadatud 01.05.2018.
18. ↑  Mat Smith. "ASUS Zenbook UX32VD unveiled, packs discrete graphics to flaunt that 1080p screen". *engadget.com* (inglise). Vaadatud 01.05.2018.
19. 1 2 3  Mark Spoonauer. "ASUS Zenbook Prime UX32VD-DB71 Review". *laptopmag.com* (inglise). Vaadatud 01.05.2018.
20. 1 2  J. Simon Leitner. "Review Asus Zenbook UX32VD Ultrabook". *notebookcheck.net* (inglise). Vaadatud 01.05.2018.
21. 1 2  Joshua Gulick. "Asus Zenbook Prime UX32VD Ultrabook Review". *hothardware.com* (inglise). Originaali arhiivikoopia seisuga 21. juuni 2018. Vaadatud 01.05.2018.
22. ↑  Jerry Jackson. "ASUS ZenBook UX32VD Review". *notebookreview.com* (inglise). Originaali arhiivikoopia seisuga 2.05.2018. Vaadatud 01.05.2018.
23. 1 2  Dana Wollman. "ASUS expands its Zenbook line of Ultrabooks to include 14- and 15-inch models". *engadget.com* (inglise). Originaali arhiivikoopia seisuga 9. juuni 2016. Vaadatud 01.05.2018.
24. ↑  "Asus UX52VS". *engadget.com* (inglise). Vaadatud 01.05.2018.
25. ↑  "Asus UX52VS". *nasul.net* (rumeenia). Vaadatud 01.05.2018.`{{netiviide}}`: CS1 hooldus: tundmatu keel (link)
26. 1 2  Anand Lal Shimpi. "ASUS' Touch Enabled Zenbook Prime UX21A". *anandtech.com* (inglise). Vaadatud 01.05.2018.
27. 1 2  "Zenbook Touch". *Asus* (inglise). Originaali arhiivikoopia seisuga 27.10.2012. Vaadatud 01.05.2018.
28. ↑  Craig Lloyd. "ASUS expands Zenbook lineup with 14- and 15-inch models". *slashgear.com* (inglise). Vaadatud 01.05.2018.